
DR.30.10.2003 1 

 

  

 

MALAYSIA 

DEWAN RAKYAT  

Khamis 30 Oktober 2003 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Datuk Lim Si Cheng) 

mempengerusikan Mesyuarat] 

 

 

PEMASYHURAN OLEH TUAN YANG DI-PERTUA 

 

MESYUARAT DEWAN RAKYAT – TAMBAHAN HARI  

 

 Timbalan Yang di-Pertua [Datuk Lim Si Cheng]:  Ahli-ahli Yang Berhormat, saya 
suka hendak memberi tahu Majlis ini bahawa saya telah menerima satu perutusan daripada 
Yang Amat Berhormat Perdana Menteri selaku Ketua Majlis supaya Mesyuarat Dewan 
Rakyat yang berjalan sekarang ditambah selama dua hari lagi iaitu pada hari Isnin dan hari 
Selasa, 10 hingga 11 November 2003 untuk memberi masa yang lebih lagi bagi Dewan 
Rakyat membahas Rang Undang-undang yang dibentangkan oleh kerajaan menurut 
Peraturan Mesyuarat 11(2) Peraturan-peraturan Majlis Mesyuarat Dewan Rakyat. 

 

JAWAPAN-JAWAPAN LISAN BAGI  PERTANYAAN-PERTANYAAN 

 

1. Dato' Ir. Mohd. Zin bin Mohamed [Shah Alam] minta Menteri Tenaga, 
Komunikasi dan Multimedia menyatakan kejayaan Koridor Raya Multimedia (MSC) sejauh 
ini, khususnya dalam menarik pelabur berteknologi tinggi.  

 Menteri Tenaga, Komunikasi dan Multimedia [Datuk Amar Leo Moggie anak 
Irok]:  Tuan Yang di-Pertua, untuk makluman Ahli Yang Berhormat, MSC memang telah 
banyak mendapat sambutan daripada syarikat asing yang menjalankan operasi, sama ada 
di bidang pembangunan perisian, infrastruktur multimedia mahupun perniagaan.  Tumpuan 
MSC bukan sahaja untuk menarik syarikat asing yang berteknologi tinggi untuk melabur di 
Malaysia tetapi juga adalah untuk melahirkan syarikat-syarikat tempatan yang 
berkemampuan untuk menjalankan R&amp;D dalam bidang-bidang yang penting untuk masa 
hadapan negara. 

 Terdapat empat bidang yang telah menarik minat pelabur berteknologi tinggi iaitu  

(i) pembangunan aplikasi untuk teknologi tanpa wayar; 

(ii) pembangunan rekaan kejuruteraan; 

(iii) pembangunan rekaan elektronik termasuk integrated circuits dan 
chips;    

(iv) pembangunan aplikasi keselamatan dan biometrik. 

Dato' Ir. Mohd Zin bin Mohamed:  Terima kasih Yang Berhormat Menteri atas 
penjelasan yang telah pun diberi.  Saya mohon penjelasan kerana Multimedia Super 
Corridor ini kadang-kala telah pun diberi gambaran yang negatif seolah-olah perbelanjaan 
yang telah pun disediakan oleh kerajaan ini ibarat “mencurah air di daun keladi” ataupun dia 
akan menjadi “gajah putih”, dan kita sedar bahawa dalam meletakkan asas ekonomi yang 



MALAYSIA DEWAN RAKYAT Khamis 30 Oktober 2003 Mesyuarat dimulakan pada pukul 10.00 pagi DOA [Timbalan Yang di-Pertua (Datuk Lim Si Cheng) mempengerusikan Mesyuarat]. PEMASYHURAN OLEH TUAN YANG DI-PERTUA. MESYUARAT DEWAN RAKYAT- TAMBAHAN HARI. Timbalan Yang di-Pertua [Datuk Lim Si Cheng]: Ahli-ahli Yang Berhormat, saya suka hendak memberi tahu Majlis ini bahawa saya telah menerima satu perutusan daripada Yang Amat Berhormat Perdana Menteri selaku Ketua Majlis supaya Mesyuarat Dewan Rakyat yang berjalan sekarang ditambah selama dua hari lagi iaitu pada hari Isnin dan hari Selasa, 10 hingga 11 November 2003 untuk memberi masa yang lebih lagi bagi Dewan Rakyat membahas Rang Undang-undang yang dibentangkan oleh kerajaan menurut Peraturan Mesyuarat 11(2) Peraturan-peraturan Majlis Mesyuarat Dewan Rakyat. JAWAPAN-JAWAPAN LISAN BAGI PERTANYAAN-PERTANYAAN. 1. Dato' Ir. Mohd. Zin bin Mohamed [Shah Alam] minta Menteri Tenaga, Komunikasi dan Multimedia menyatakan kejayaan Koridor Raya Multimedia (MSC) sejauh ini, khususnya dalam menarik pelabur berteknologi tinggi. Menteri Tenaga, Komunikasi dan Multimedia [Datuk Amar Leo Moggie anak Irok]: Tuan Yang di-Pertua, untuk makluman Ahli Yang Berhormat, MSC memang telah banyak mendapat sambutan daripada syarikat asing yang menjalankan operasi, sama ada di bidang pembangunan perisian, infrastruktur multimedia mahupun perniagaan. Tumpuan MSC bukan sahaja untuk menarik syarikat asing yang berteknologi tinggi untuk melabur di Malaysia tetapi juga adalah untuk melahirkan syarikat-syarikat tempatan yang berkemampuan untuk menjalankan R&D dalam bidang-bidang yang penting untuk masa hadapan negara. Terdapat empat bidang yang telah menarik minat pelabur berteknologi tinggi iaitu (i) pembangunan aplikasi untuk teknologi tanpa wayar; (ii) pembangunan rekaan kejuruteraan; (iii) pembangunan rekaan elektronik termasuk integrated circuits dan chips; (iv) pembangunan aplikasi keselamatan dan biometrik. Dato' Ir. Mohd Zin bin Mohamed: Terima kasih Yang Berhormat Menteri atas penjelasan yang telah pun diberi. Saya mohon penjelasan kerana Multimedia Super Corridor ini kadang-kala telah pun diberi gambaran yang negatif seolah-olah perbelanjaan yang telah pun disediakan oleh kerajaan ini ibarat "mencurah air di daun keladi" ataupun dia akan menjadi "gajah putih", dan kita sedar bahawa dalam meletakkan asas ekonomi yang.